				|

		52012PC0682

			Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 723/2009 dwar il-qafas ġuridiku Komunitarju applikabbli għal Konsorzju għal Infrastruttura Ewropea ta' Riċerka (ERIC) /* COM/2012/0682 final - 2012/0321 (NLE) */

			   	MEMORANDUM TA' SPJEGAZZJONI
1.           KUNTEST TAL-PROPOSTA
·
Ir-raġunijiet u l-għanijiet
tal-proposta
Ir-Regolament ERIC[1] ġie adottat mill-Kunsill
fl-2009 biex jiffaċilita l-istabbiliment u l-operat tal-infrastrutturi
Ewropej tar-riċerka fuq bażi mhux ekonomika. Bir-Regolament
inħoloq strument ġuridiku ġdid fil-livell tal-UE
għall-istabbiliment ta' infrastrutturi Ewropej tar-riċerka
b'personalità ġuridika rikonoxxuta fl-Istati Membri kollha. Ħafna
mill-proġetti inklużi fil-Pjan Direzzjonali għal Forum
Strateġiku Ewropew għall-Infrastrutturi tar-Riċerka (ESFRI), qed
jippjanaw li jużaw l-ERIC bħala l-istrument ġuridiku biex
jimplimentaw u joperaw l-infrastruttura tar-riċerka.
Fl-Artikolu 9(1), ir-Regolament ERIC
jipprovdi għal distinzjoni u differenza fit-trattament bejn l-Istati
Membri, il-pajjiżi assoċjati, il-pajjiżi terzi li mhumiex
assoċjati u l-organizzazzjonijiet intergovernattivi. Kull ERIC
jeħtieġ minn tal-inqas tliet Stati Membri bħala membri
(l-Artikolu 9(2)) u l-Istati Membri għandhom ikollhom b'mod konġunt
il-maġġoranza tad-drittijiet ta' votazzjoni fl-assemblea tal-membri
(l-Artikolu 9(3)). Madanakollu, is-sede ta' ERIC tista' tkun tinsab fi
Stat Membru jew f'pajjiż assoċjat (l-Artikolu 8(1)).
Il-pajjiżi assoċjati u b'mod
partikolari n-Norveġja, taw indikazzjoni ċara li beħsiebhom
jikkontribwixxu bħala pajjiż ospitanti jew bħala membru
għal għadd sinifikanti ta' ERICs li qed jitħejjew, dejjem jekk
jingħatalhom l-istess dritt ta' votazzjoni bħal dak tal-Istati Membri
tal-UE f'ERIC, speċjalment jekk ikunu l-pajjiż ospitanti ta' ERIC u
għalhekk jipprovdu kontribuzzjonijiet sostanzjali għall-attivitajiet
tiegħu.
L-objettiv tal-emenda proposta tar-Regolament
ERIC huwa li jiġi evitat li l-pajjiżi assoċjati ma jkunux
jistgħu jospitaw jew ma jkunux jistgħu jkunu membru ta' ERIC
minħabba li attwalment id-drittijiet ta' votazzjoni tagħhom ma
jirriflettux b'mod potenzjali l-appoġġ finanzjarju tagħhom
għall-proġetti ERIC.
·
Kuntest Ġenerali
Sal-lum il-ġurnata l-ebda pajjiż
assoċjat jew pajjiż terz li mhuwiex pajjiż assoċjat ma sar
membru ta' ERIC. Minħabba l-impenn tal-Unjoni tal-Innovazzjoni biex
sal-2015 tlesti jew tniedi l-kostruzzjoni ta' 60 % tal-infrastrutturi ta'
prijorità ta' interess pan-Ewropew fil-pjan direzzjonali tal-ESFRI, huwa
importanti li l-pajjiżi assoċjati jkunu jistgħu jiġu
involuti wkoll bis-sħiħ fl-istabbiliment u fl-operat tal-ERICs
bħala membru jew pajjiż ospitanti u jikkontribwixxu għal dawn
l-infrastrutturi.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
Il-Valutazzjoni
tal-Impatt tal-Kummissjoni li saret meta r-Regolament ERIC kien propost
għall-adozzjoni mill-Kunsill mhix se tkun mibdula mill-emendi tekniċi
limitati proposti tar-Regolament ERIC.
3.           ELEMENTI ĠURIDIĊI TAL-PROPOSTA
L-emenda proposta
tar-Regolament ERIC tikkonċerna biss il-paragrafi 2 u 3
tal-Artikolu 9 fejn huwa propost li minimu ta' Stat Membru wieħed
flimkien ma' mill-inqas żewġ Stati Membri jew pajjiżi
assoċjati huma meħtieġa għall-istabbiliment ta' ERIC. Barra
minn hekk, huwa propost li l-Istati Membri jew il-pajjiżi assoċjati
għandu jkollhom b'mod konġunt il-maġġoranza tad-drittijiet
ta' votazzjoni fl-assemblea ġenerali. Ma ġiet proposta l-ebda bidla
oħra.
4.           IMPLIKAZZJONI BAĠITARJA
L-emenda proposta
tar-Regolament ERIC ma għandha l-ebda implikazzjoni baġitarja
għall-Unjoni jew għall-Istati Membri.
2012/0321 (NLE)
Proposta għal
REGOLAMENT TAL-KUNSILL
li jemenda r-Regolament tal-Kunsill (KE) Nru 723/2009
dwar il-qafas ġuridiku Komunitarju applikabbli għal Konsorzju
għal Infrastruttura Ewropea ta' Riċerka (ERIC)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikoli 187 u
188 tiegħu,
Wara li kkunsidra l-proposta tal-Kummissjoni
Ewropea,
Wara li l-abbozz tal-att legali ntbagħat
lill-Parlamenti nazzjonali,
Wara li kkunsidra l-opinjoni tal-Parlament
Ewropew[2],
Wara li kkunsidra l-opinjoni tal-Kumitat
Ekonomiku u Soċjali Ewropew[3],
Wara li kkunsidra l-opinjoni tal-Kumitat
tar-Reġjuni[4],
Billi:
(1)       Ir-Regolament tal-Kunsill
(KE) Nru 723/2009 tal-25 ta' Ġunju 2009 dwar il-qafas
ġuridiku Komunitarju applikabbli għal Konsorzju għal
Infrastruttura Ewropea ta' Riċerka (ERIC)[5]
jistabbilixxi qafas ġuridiku li jistipula r-rekwiżiti u
l-proċeduri għall-istabbiliment ta' Konsorzju għal
Infrastruttura Ewropea ta' Riċerka u l-effett ta' dan l-istabbiliment.
(2)       L-appoġġ u
l-iżvilupp tal-infrastrutturi tar-riċerka fl-Ewropa ilhom fil-mira
tal-Komunità, kif muri fid-Deċiżjoni Nru 1982/2006/KE
tal-Parlament Ewropew u tal-Kunsill
tat-18 ta' Diċembru 2006 dwar is-Seba' Programm Kwadru
tal-Komunità Ewropea għall-attivitajiet ta' riċerka, ta' żvilupp
teknoloġiku u ta' dimostrazzjoni (2007-2013)[6] u b'mod partikolari
fid-Deċiżjoni tal-Kunsill Nru 2006/974/KE
tad-19 ta' Diċembru 2006 dwar il-programm speċifiku
"Kapaċitajiet"[7].
(3)       Il-Forum Strateġiku
Ewropew għall-Infrastrutturi tar-Riċerka (ESFRI) u l-Grupp ta'
Riflessjoni dwar l-Infrastruttura elettronika (e-IRF) ipproduċew u
aġġoraw l-ewwel Pjan Direzzjonali Ewropew għall-Infrastrutturi
tar-Riċerka.
(4)       Mid-dħul
fis-seħħ tal-qafas ġuridiku Komunitarju għal Konsorzju
Ewropew għal Infrastruttura ta' Riċerka (ERIC) fl-2009,
żewġ infrastrutturi Ewropej tar-riċerka ngħataw l-istatus
ta' ERIC.
(5)       L-isħubija f'ERIC hija
miftuħa għall-Istati Membri, għall-pajjiżi assoċjati,
għall-pajjiżi terzi li mhumiex assoċjati u
għall-organizzazzjonijiet intergovernattivi.
(6)       Il-pajjiżi
assoċjati għandhom rwol integrali fit-tħejjija u
fl-implimentazzjoni tal-infrastrutturi Ewropej tar-riċerka u għandhom
ikunu jistgħu jipparteċipaw f'ERICs bl-istess mod bħall-Istati
Membri, peress li permezz tal-appoġġ tagħhom, dawn
jikkontribwixxu għall-eċċellenza xjentifika tar-riċerka
tal-Unjoni u għall-kompetittività tal-ekonomija tal-Unjoni.
(7)       Sabiex tiġi
ffaċilitata l-parteċipazzjoni tal-pajjiżi assoċjati
fl-ERICs, l-Artikolu 9(2) u (3) tar-Regolament (KE) Nru 723/2009
għandu jiġi emendat b'tali mod li l-kontribuzzjonijiet
tal-pajjiżi assoċjati jistgħu jkunu riflessi bis-sħiħ
f'termini ta' sħubija u drittijiet ta' votazzjoni,
ADOTTA DAN IR-REGOLAMENT:
Artikolu 1
Fl-Artikolu 9 tar-Regolament (KE)
Nru 723/2009, il-paragrafi 2 u 3 jinbidlu b'dan li ġej:
"2. ERIC għandu jkollu Stat Membru
wieħed u minn tal-inqas żewġ Stati Membri oħra jew
pajjiżi assoċjati bħala membri. Fi kwalunkwe ħin
jistgħu jingħaqdu iktar Stati Membri jew pajjiżi assoċjati
bħala membri skont termini ġusti u raġonevoli kif
speċifikat fl-Istatuti u bħala osservaturi mingħajr drittijiet
ta' vot bil-kundizzjonijiet speċifikati fl-Istatuti. Pajjiżi terzi li
mhumiex pajjiżi assoċjati kif ukoll organizzazzjonijiet
intergovernattivi jistgħu wkoll isiru membri ta' ERIC, soġġett
għall-approvazzjoni tal-assemblea tal-membri, imsemmija
fl-Artikolu 12(a), skont il-kundizzjonijiet u l-proċeduri għall-bidliet
fis-sħubija msemmija fl-Istatuti tiegħu.
3. L-Istati Membri jew il-pajjiżi
assoċjati għandu jkollhom b'mod konġunt il-maġġoranza
tad-drittijiet ta' votazzjoni fl-assemblea tal-membri. Għas-sede ta' ERIC
li tinsab fi Stat Membru, il-proposti ta' emenda għall-Istatuti
tagħha jeħtieġu ftehim bejn il-maġġoranza tal-Istati
Membri li huma membri ta' ERIC."
Artikolu 2
Dan ir-Regolament għandu jidħol
fis-seħħ fl-għoxrin jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.
Dan
ir-Regolament għandu jorbot fl-intier tiegħu u japplika direttament
fl-Istati Membri skont it-Trattati.
Magħmul fi Brussell,
                                                                       Għall-Kunsill
                                                                       Il-President
[1]               Ir-Regolament tal-Kunsill (KE) Nru 723/2009 - qafas
ġuridiku Komunitarju applikabbli għal Konsorzju għal
Infrastruttura Ewropea ta' Riċerka (ERIC)
[2]               ĠU C , , p. .
[3]               ĠU C , , p. .
[4]               ĠU C , , p. .
[5]               ĠU L 206,
8.8.2009, p. 1
[6]               ĠU L 412,
30.12.2006, p. 1.
[7]               ĠU L 54,
22.2.2007, p. 101.


               IL-KUMMISSJONI EWROPEA
            Brussell, 3.7.2017
            COM(2017) 356 final
            2017/0147(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) 2017/127 fir-rigward ta’ ċerti opportunitajiet tas-sajd

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Ir-raġunijiet u l-objettivi tal-proposta

               Ir-Regolament tal-Kunsill (UE) 2017/127 jistabbilixxi l-opportunitajiet tas-sajd għall-2017 għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tal-Unjoni, f’ċerti ilmijiet mhux tal-Unjoni. Normalment, dawn l-opportunitajiet tas-sajd jiġu emendati diversi drabi waqt il-perjodu li matulu jkunu fis-seħħ.

               •Konsistenza mad-dispożizzjonijiet eżistenti fil-qasam ta’ politika

               Il-miżuri proposti tfasslu skont l-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.

               •Konsistenza ma’ politiki oħrajn tal-Unjoni

               Il-miżuri proposti huma konsistenti ma’ politiki oħra tal-Unjoni, b’mod partikolari mal-politiki fil-qasam tal-ambjent.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika ta’ din il-proposta hija l-Artikolu 43(3) tat-Trattat dwar il-Funzjonament tal-Unjoni Ewropea.

               L-obbligi tal-Unjoni għall-isfruttament sostenibbli tar-riżorsi akkwatiċi ħajjin jirriżultaw mill-obbligi stabbiliti fl-Artikolu 2 tar-Regolament bażiku l-ġdid tal-PKS.

               •Is-sussidjarjetà (għall-kompetenza mhux esklużiva)

               Il-proposta taqa’ fil-kompetenza esklużiva tal-Unjoni, kif imsemmi fl-Artikolu 3(1)(d) tat-Trattat. Għalhekk, il-prinċipju tas-sussidjarjetà ma japplikax.

               •Proporzjonalità

                  Il-proposta tikkonforma mal-prinċipju tal-proporzjonalità għar-raġuni li ġejja: il-PKS hija politika komuni. Skont l-Artikolu 43(3) tat-Trattat, l-adozzjoni ta’ miżuri dwar l-istabbiliment u l-allokazzjoni tal-opportunitajiet tas-sajd hija r-responsabbiltà tal-Kunsill.

               •Għażla tal-istrument

               L-istrument propost: regolament.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli

               •Konsultazzjonijiet mal-partijiet ikkonċernati

                  Il-proposta tqis ir-rispons tal-partijiet ikkonċernati, tal-Kunsilli Konsultattivi, tal-amministrazzjonijiet nazzjonali, tal-organizzazzjonijiet tas-sajjieda u tal-organizzazzjonijiet mhux governattivi.

               •Ġbir u użu tal-kompetenzi

                  Il-proposta hija bbażata fuq il-parir xjentifiku tal-Kunsill Internazzjonali għall-Esplorazzjoni tal-Baħar (ICES) u tal-Kumitat Xjentifiku, Tekniku u Ekonomiku għas-Sajd (STECF).

               •Il-valutazzjoni tal-impatt

               Il-kamp ta’ applikazzjoni tar-Regolament dwar l-opportunitajiet tas-sajd huwa ċirkoskritt bl-Artikolu 43(3) tat-Trattat.

               •Idoneità regolatorja u simplifikazzjoni

                  Mhux applikabbli.

               •Drittijiet fundamentali

                  Mhux applikabbli.

               4.IMPLIKAZZJONIJIET BAĠITARJI

                  Il-miżuri proposti mhu se jkollhom l-ebda implikazzjoni għall-baġit.

               5.ELEMENTI OĦRA

               •Spjegazzjoni dettaljata tad-dispożizzjonijiet speċifiċi tal-proposta

               L-emendi proposti għandhom l-għan li jimmodifikaw ir-Regolament (UE) 2017/127 kif deskritt hawn taħt.

               Spnotta

               Il-qabdiet tal-ispnott bħalissa huma pprojbiti, b’deroga li tapplika għal għadd limitat ta’ bastimenti li jistadu b’irkaptu speċifiku. Id-deroga tkopri inter alia l-bastimenti li jkunu rreġistraw qabdiet ta’ spnott matul il-perjodu mill-1 ta’ Lulju 2015 sat-30 ta’ Settembru 2016 bl-użu ta’ snanar u lenzi u xbieki tal-garġi fissi, sakemm dawn ikomplu jistadu billi jużaw l-istess kategoriji ta’ rkaptu. Billi r-reġistrazzjoni tal-qabdiet storiċi hija marbuta ma’ bastiment speċifiku, dan jista’ jikkawża problemi prattiċi meta l-operatur jissostitwixxi l-bastiment, għaliex il-bastiment il-ġdid ma jkollux reġistrazzjoni tal-qabdiet storiċi u għalhekk ma jkunx kopert mid-deroga. Għalhekk, jenħtieġ li jiġi ċċarat li f’każijiet bħal dawn, l-intitolament jista’ jiġi ttrasferit lejn bastiment ieħor, filwaqt li ma jiżdiedx l-għadd ta’ bastimenti tas-sajd tal-Unjoni soġġetti għal din id-deroga u l-kapaċità tas-sajd globali tagħhom. Jenħtieġ li trasferimenti ta’ intitolamenti lejn bastiment ieħor jiġu implimentati skont ir-regoli nazzjonali fis-seħħ, minħabba l-fatt li l-Istati Membri japplikaw sistemi differenti għal trasferimenti bħal dawn.

               Ċiċċirell

               Fl-2017, l-ICES fil-parir tiegħu u wara r-riferiment għall-2016, kien emenda ż-żoni ta’ ġestjoni taċ-ċiċċirell. Xi wħud minn dawn iż-żoni ta’ ġestjoni riveduti ma jikkoinċidux mal-ilmijiet tal-Unjoni fil-Baħar tat-Tramuntana. Iż-żona ta’ ġestjoni taċ-ċiċċirell 3r prinċipalment tinsab fl-ilmijiet Norveġiżi, madankollu parti minnha tinsab ukoll fl-ilmijiet tal-Unjoni, b’xi banek tas-sajd importanti transżonali bejn iż-żoni ta’ ġestjoni 2r u 3r. Fuq din il-bażi, huwa xieraq li jiġi żgurat li s-sajjieda tal-UE jistgħu jaċċessaw il-banek għaċ-ċiċċirell li jinsabu fl-ilmijiet tal-Unjoni fiż-żona ta’ ġestjoni 3r, billi jiġu estiżi l-opportunitajiet tas-sajd stabbiliti għaż-żona ta’ ġestjoni 2r biex dawn jinkludu wkoll l-ilmijiet tal-Unjoni fiż-żona ta’ ġestjoni 3r.

               Laċċa kaħla

               L-ICES jipprovdi l-parir annwali tiegħu dwar il-laċċa kaħla (Sprattus sprattus) fil-Baħar tat-Tramuntana li jkopri l-perjodu bejn l-1 ta’ Lulju u t-30 ta’ Ġunju. Għalhekk, huwa xieraq li t-TAC għal-laċċa kaħla ssegwi dik is-sena tal-parir. Skont il-parir tal-ICES, jenħtieġ li l-qabdiet tal-laċċa kaħla fil-Baħar tat-Tramuntana ma jkunux aktar minn 170 387 tunnellata fil-perjodu mill-1 ta’ Lulju 2017 sat-30 ta’ Ġunju 2018. Jenħtieġ għalhekk li l-opportunitajiet tas-sajd għal-laċċa kaħla jiġu ffissati skont dan.

               Pixxispad tal-Mediterran

               Matul il-Laqgħa Annwali tal-ICCAT tal-2016 li saret f’Vilamoura, il-Portugall, il-Partijiet Kontraenti tal-ICCAT, il-Partijiet, l-Entitajiet jew l-Entitajiet tas-Sajd mhux Kontraenti li jikkooperaw (CPCs), permezz tal-adozzjoni ta’ Pjan ta’ Rkupru ta’ 15-il sena (Rakkomandazzjoni tal-ICCAT [16–05]), ħadu pass deċiżiv biex jindirizzaw is-sitwazzjoni allarmanti tal-pixxispad tal-Mediterran.

               Permezz ta’ ittra indirizzata lis-Segretarjat tal-ICCAT f’Diċembru 2016, l-Unjoni Ewropea  kkonfermat li b’seħħ mill-1 ta’ Jannar 2017, se timplimenta d-dispożizzjoni tar-Rakkomandazzjoni tal-ICCAT [16-05]. Barra minn hekk, l-Unjoni Ewropea kkonfermat li se timplimenta l-għeluq tal-perjodu msemmi fil-paragrafu 11 tar-Rakkomandazzjoni tal-ICCAT [16-05] matul il-perjodu mill-1 ta’ Jannar sal-31 ta’ Marzu, li jibda fl-2017.

               Bl-adozzjoni tar-Rakkomandazzjoni [16-05], l-ICCAT stabbilixxiet TAC ta’ 10 500 tunnellata għall-pixxispad tal-Mediterran. Madankollu, it-TAC ma ġietx allokata lis-CPCs tal-ICCAT u għalhekk is-sehem tal-Unjoni fiż-żmien tal-pubblikazzjoni tar-Regolament tal-Kunsill (UE) 2017/127 ma kienx determinat. L-ICCAT waqqfet Grupp ta’ Ħidma sabiex jiddefinixxi allokazzjoni ġusta u ekwa tal-iskema tat-TAC għall-pixxispad tal-Mediterran, u biex tiġi stabbilita kwota ta’ CPC għall-2017, kif ukoll il-mekkaniżmu ta’ ġestjoni tat-TAC.

               Matul il-laqgħa ta’ dan il-Grupp ta’ Ħidma f’Madrid bejn l-20 u t-22 ta’ Frar 2017, intlaħaq ftehim bejn il-Partijiet dwar l-allokazzjoni tal-kwoti għall-2017 u instab kompromess għall-ġestjoni tal-utilizzazzjoni tal-kwota għall-2017. Bħala parti minn dan il-kompromess, is-sehem tal-Unjoni ġie ffissat għal 70,756 % tat-TAC tal-ICCAT, li jammonta għal 7 410,48 tunnellata fl-2017.

               Huwa xieraq li s-sehem tal-Unjoni jiġi traspost fil-liġi tal-UE u li jiġu definiti l-kwoti għall-Istati Membri, abbażi tal-qabdiet storiċi waqt il-perjodu ta’ referenza bejn l-2012 u l-2015, li huwa kkunsidrat affidabbli.

               Gamblu tat-Tramuntana

               F’Marzu 2017, l-ICES ħareġ il-parir dwar qabdiet tal-gamblu tat-Tramuntana (pandalus borealis) fid-diviżjoni tal-ICES fil-Lvant u fis-suddiviżjoni 20 (il-Baħar tat-Tramuntana, fin-Norwegian Deep u fi Skagerrak). Wara l-konsultazzjonijiet man-Norveġja, kien deċiż li l-allokazzjoni tal-gamblu tat-Tramuntana għall-UE fi Skagerrak għandha tkun ta’ 3 856 tunnellata.

               Qabdiet aċċessorji assoċjati

               Ir-Regolament tal-Kunsill (UE) 2017/595 li jemenda r-Regolament (UE) 2017/127 fir-rigward ta’ ċerti opportunitajiet tas-sajd (l-ewwel emenda tar-Regolament dwar l-opportunitajiet tas-sajd), neħħa t-tabella tal-opportunitajiet tas-sajd għal-limanda u għall-barbun fl-ilmijiet tal-Unjoni IIa u IV. Għalhekk, huwa xieraq li titneħħa l-limanda fin-noti f’qiegħ il-paġna, fejn tissemma bħala speċi assoċjata, fejn il-qabdiet aċċessorji tagħha kienu ġew ikkalkulati fl-istess kwota soġġett għal ċertu perċentwal.

               2017/0147 (NLE)

               Proposta għal

               REGOLAMENT TAL-KUNSILL

               li jemenda r-Regolament (UE) 2017/127 fir-rigward ta’ ċerti opportunitajiet tas-sajd

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Ir-Regolament tal-Kunsill (UE) 2017/127
                  1
                jistabbilixxi għall-2017 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tal-Unjoni, f’ċerti ilmijiet mhux tal-Unjoni.

               (2)Billi d-deroga li tippermetti l-qabdiet ta’ spnott b’ċerti kategoriji ta’ rkaptu hija marbuta mar-reġistrazzjoni tal-qabdiet storiċi b’dawk l-irkapti, jenħtieġ li jiġi ċċarat li l-intitolament għad-deroga jinżamm meta l-bastimenti tas-sajd jiġu sostitwiti, filwaqt li jkun żgurat li l-għadd ta’ bastimenti koperti bid-deroga u l-kapaċità tas-sajd globali tagħhom ma jiżdiedux.

               (3)Fl-2017, il-Kunsill Internazzjonali għall-Esplorazzjoni tal-Baħar (ICES) fil-parir tiegħu u billi segwa r-riferiment għall-2016, kien emenda l-ġestjoni taċ-ċiċċirell. Iż-żona tal-ġestjoni taċ-ċiċċirell 3r tinsab prinċipalment f’ilmijiet Norveġiżi, madankollu parti minnha tinsab ukoll fl-ilmijiet tal-Unjoni, b’xi banek tas-sajd importanti transżonali bejn iż-żoni ta’ ġestjoni 2r u 3r. Huwa xieraq li jiġi żgurat li s-sajjieda tal-UE jistgħu jaċċessaw il-banek għaċ-ċiċċirell li jinsabu fl-ilmijiet tal-Unjoni fiż-żona ta’ ġestjoni 3r. Għalhekk, jenħtieġ li l-opportunitajiet tas-sajd stabbiliti għaż-żona ta’ ġestjoni 2r jinkludu wkoll l-ilmijiet tal-Unjoni fiż-żona ta’ ġestjoni 3r.

               (4)Fis-27 ta’ Marzu 2017, l-ICES ħareġ parir dwar qabdiet tal-gamblu tat-Tramuntana (Pandalus borealis) fid-diviżjoni IVa tal-ICES fil-Lvant u fis-suddiviżjoni 20 tal-ICES (il-Baħar tat-Tramuntana, fin-Norwegian Deep u fi Skagerrak). Fuq il-bażi ta’ dak il-parir u wara konsultazzjonijiet man-Norveġja, jixraq li s-sehem tal-Unjoni tal-gamblu tat-Tramuntana fi Skagerrak jiġi ffissat għal 3 856 tunnellata u li tiġi emendata l-kwota tal-Unjoni fin-Norwegian Deep.

               (5)Skont il-parir tal-ICES tas-7 ta’ April 2017, jenħtieg li l-qabdiet tal-laċċa kaħla (Sprattus sprattus) fil-Baħar tat-Tramuntana ma jkunux aktar minn 170 387 tunnellata għall-perjodu mill-1 ta’ Lulju 2017 sat-30 ta’ Ġunju 2018. Jenħtieġ li l-opportunitajiet tas-sajd għal-laċċa kaħla jiġu stabbiliti skont dan.

               (6)Ir-Regolament tal-Kunsill (UE) 2017/595
                  2
                ħassar it-tabella tal-opportunitajiet tas-sajd għall-barbun komuni (Limanda limanda) u għall-barbun (Platichthys flesus) fl-ilmijiet tal-Unjoni tad-diviżjoni IIa tal-ICES u fis-subżona IV tal-ICES stabbiliti fl-Anness IA tar-Regolament (UE) 2017/127. Għalhekk, huwa xieraq li titneħħa l-limanda min-noti f’qiegħ il-paġna fl-Anness IA tar-Regolament (UE) 2017/127, fejn jirreferu għal limanda bħala speċi aċċessorja assoċjata.

               (7)Fil-Laqgħa Annwali tagħha fl-2016, il-Kummissjoni Internazzjonali għall-Konservazzjoni tat-Tonn tal-Atlantiku (ICCAT) adottat ir-Rakkomandazzjoni 16-05 li tistabbilixxi l-qabda totali permissibbli (TAC) għall-pixxispad tal-Mediterran (Xiphias gladius) għal 10 500 tunnellata, u li tistabbilixxi Grupp ta’ Ħidma biex jiddefinixxi allokazzjoni ġusta u ekwa tal-iskema tat-TAC għall-pixxispad tal-Mediterran, u biex jiġu stabbiliti l-kwoti allokati lill-Partijiet Kontraenti, lill-Partijiet, lill-Entitajiet jew lill-Entitajiet tas-Sajd mhux Kontraenti li jikkooperaw (CPCs) għall-2017 u biex jiġi definit il-mekkaniżmu għall-ġestjoni tat-TAC.

               (8)Permezz ta’ ittra indirizzata lis-Segretarjat tal-ICCAT fit-23 ta’ Diċembru 2016, l-Unjoni  kkonfermat li se timplimenta r-Rakkomandazzjoni 16-05 tal-ICCAT b’seħħ mill-1 ta’ Jannar 2017. B’mod partikolari, l-Unjoni kkonfermat li se timplimenta l-perjodu tal-għeluq għall-pixxispad tal-Mediterran imsemmi fil-paragrafu 11 tar-Rakkomandazzjoni 16-05 tal-ICCAT matul il-perjodu bejn l-1 ta’ Jannar u l-31 ta’ Marzu, li jibda fl-2017. Għalhekk, huwa xieraq li jiġi introdott it-tali għeluq bħala kundizzjoni funzjonalment marbuta mal-iffissar u l-allokazzjoni tal-opportunitajiet tas-sajd għall-pixxispad tal-Mediterran.

               (9)Il-Grupp ta’ Ħidma stabbilit bir-rakkomandazzjoni 16-05 tal-ICCAT iltaqa’ bejn l-20 u t-22 ta’ Frar 2017 u ppropona kriterju ta’ allokazzjoni, kif ukoll kompromess għall-ġestjoni tal-utilizzazzjoni tal-kwoti għall-2017. Bħala parti minn dak il-kompromess, is-sehem tal-Unjoni kien stabbilit għal 70,756 % tat-TAC tal-ICCAT, li jammonta għal 7 410,48 tunnellata fl-2017. Għalhekk, huwa xieraq li s-sehem tal-Unjoni jiġi traspost fil-liġi tal-UE u li jiġu definiti l-kwoti għall-Istati Membri. L-allokazzjoni ġiet ibbażata fuq il-qabdiet storiċi waqt il-perjodu ta’ referenza bejn l-2012 u l-2015.

               (10)Il-limiti tal-qbid previsti fir-Regolament (UE) 2017/127 japplikaw mill-1 ta’ Jannar 2017. Għalhekk, jeħtieġ li d-dispożizzjonijiet ta’ dan ir-Regolament dwar il-limiti tal-qbid japplikaw ukoll minn dik id-data. Tali applikazzjoni retroattiva hija mingħajr preġudizzju għall-prinċipji taċ-ċertezza legali u għall-protezzjoni ta’ aspettattivi leġittimi billi l-opportunitajiet tas-sajd ikkonċernati għadhom ma ġewx eżawriti.

               (11)Għalhekk, jenħtieġ li r-Regolament (UE) 2017/127 jiġi emendat skont dan,

               ADOTTA DAN IR-REGOLAMENT:

               Artikolu 1
                  Emendi tar-Regolament (UE) 2017/127

               1.Is-sentenza li ġejja hija miżjuda mal-ewwel subparagrafu tal-Artikolu 9(2):

               “F’każ ta’ sostituzzjoni ta’ bastiment tas-sajd tal-Unjoni, l-intitolament jista’ jiġi trasferit lejn bastiment ieħor sakemm l-għadd ta’ bastimenti tas-sajd tal-Unjoni soġġetti għal din id-deroga u l-kapaċità tas-sajd globali tagħhom ma jiżdiedux.”

               L-Annessi IA u ID tar-Regolament (UE) 2017/127 huma emendati skont l-Anness ta’ dan ir-Regolament.

               Artikolu 2

               Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Għandu japplika mill-1 ta’ Jannar 2017.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsill (UE) 2017/127 tal-20 ta’ Jannar 2017 li jistabbilixxi għall-2017 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 24, 28.1.2017, p. 1–172)

                     (2)
                  Ir-Regolament tal-Kunsill (UE) 2017/595 tas-27 ta’ Marzu 2017 li jemenda r-Regolament (UE) 2017/127 fir-rigward ta’ ċerti opportunitajiet tas-sajd (ĠU L 81, 28.3.2017, p. 6–13)

    ---documentbreak---

               IL-KUMMISSJONI EWROPEA
            Brussell, 3.7.2017
            COM(2017) 356 final
            ANNESS
            tal-
            PROPOSTA GĦAL REGOLAMENT TAL-KUNSILL
            li jemenda r-Regolament (UE) 2017/127 fir-rigward ta’ ċerti opportunitajiet tas-sajd

               1.L-Anness IA tar-Regolament (UE) 2017/127 huwa emendat kif ġej:

               (a) it-tabella tal-opportunitajiet tas-sajd għal-laċċa kaħla u qabdiet aċċessorji assoċjati fl-ilmijiet tal-Unjoni taż-żoni IIa, IIIa u IV hija sostitwita b’dan li ġej:

               “

                        Speċi:

                        Ċiċċirell u qabdiet aċċessorji assoċjati

                        Żona:

                        L-ilmijiet tal-Unjoni ta’ IIa, IIIa u IV(1)

                        Ammodytes spp.

                        Id-Danimarka

                        458 552

                        (2)

                        TAC analitika

                        Ir-Renju Unit

                        10 024

                        (2)

                        L-Artikolu 3 tar-Regolament (KE) Nru 847/96 ma għandux japplika

                        Il-Ġermanja

                         701

                        (2)

                        L-Artikolu 4 tar-Regolament (KE) Nru 847/96 ma għandux japplika

                        L-Iżvezja

                        16 838

                        (2)

                        L-Unjoni

                        486 115

                        TAC

                        486 115

                        (1)

                        Esklużi l-ilmijiet sa sitt mili nawtiċi mil-linji bażi tar-Renju Unit f’Shetland, Fair Isle u Foula.

                        (2)

                        Mingħajr preġudizzju għall-obbligu tal-ħatt l-art, il-qabdiet aċċessorji tal-merlangu u tal-kavall jistgħu jikkonsistu f’mhux aktar minn 2 % tal-kwota (OT1/* 2A3A4). Fejn Stat Membru juża din id-dispożizzjoni għal speċi ta’ qabda aċċessorja f’dan is-sajd, ma tista’ tintuża l-ebda dispożizzjoni ta’ flessibbiltà bejn l-ispeċijiet minn dak l-Istat Membru fir-rigward tal-qabdiet aċċessorji ta’ dik l-ispeċi.

                        Kundizzjoni speċjali: fi ħdan il-limiti tal-kwoti msemmija hawn fuq, ma jistgħux jinqabdu aktar mill-kwantitajiet mogħtija hawn taħt fiż-żoni ta’ ġestjoni taċ-ċiċċirell, kif definit fl-Anness IID:

                        Żona: L-ilmijiet tal-Unjoni taż-żoni ta’ ġestjoni taċ-ċiċċirell

                        1r

                        2r u 3r

                        4

                        5r

                        6

                        7r

                        (SAN/234_1R)

                        (SAN/234_2R) għal 2r; (SAN/234_3R) għal 3r

                        (SAN/234_4)

                        (SAN/234_5R)

                        (SAN/234_6)

                        (SAN/234_7R)

                        Id-Danimarka

                        241 443

                        165 965

                        50 979

                         0

                         165

                         0

                        Ir-Renju Unit

                        5 278

                        3 628

                        1 114

                         0

                         4

                         0

                        Il-Ġermanja

                         369

                         254

                         78

                         0

                         0

                         0

                        L-Iżvezja

                        8 866

                        6 094

                        1 872

                         0

                         6

                         0

                        L-Unjoni

                        255 956

                        175 941

                        54 043

                         0

                         175

                         0

                        Total

                        255 956

                        175 941

                        54 043

                         0

                         175

                         0

               “

               (b) it-tabella tal-opportunitajiet tas-sajd għall-gamblu tat-Tramuntana fiż-żona IIIa hija sostitwita b’dan li ġej:

               “

                        Speċi:

                        Gamblu tat-Tramuntana

                        Żona:

                        IIIa

                        Pandalus borealis

                        (PRA/03A.)

                        Id-Danimarka

                        2 506

                        TAC ta’ prekawzjoni

                        L-Iżvezja

                        1 350

                        Japplika l-Artikolu 7(2) ta’ dan ir-Regolament

                        L-Unjoni

                        3 856

                        TAC

                        7 221

               “

               (c) it-tabella tal-opportunitajiet tas-sajd għall-gamblu tat-Tramuntana fl-ilmijiet Norveġiżi li jinsabu fin-Nofsinhar ta’ 62ºN hija sostitwita b’dan li ġej:

               “

                        Speċi:

                        Gamblu tat-Tramuntana

                        Żona:

                        L-ilmijiet Norveġiżi li jinsabu fin-Nofsinhar ta’ 62º N

                        Pandalus borealis

                        (PRA/04-N.)

                        Id-Danimarka

                         211

                        TAC analitika

                        L-Iżvezja

                         123

                        (1)

                        L-Artikolu 3 tar-Regolament (KE) Nru 847/96 ma għandux japplika

                        L-Unjoni

                         334

                        L-Artikolu 4 tar-Regolament (KE) Nru 847/96 ma għandux japplika

                        TAC

                        Mhux rilevanti

                        (1)

                        Il-qabdiet aċċessorji tal-bakkaljaw, tal-merluzz tal-linja sewda, tal-pollakkju, tal-merlangu u tal-pollakkju iswed iridu jingħaddu mal-kwoti ta’ dawn l-ispeċijiet.

               “

               (d) it-tabella tal-opportunitajiet tas-sajd għal-laċċa kaħla u qabdiet aċċessorji assoċjati fl-ilmijiet tal-Unjoni taż-żoni IIa u IV hija sostitwita b’dan li ġej:

               “

                        Speċi:

                        Laċċa kaħla u qabdiet aċċessorji assoċjati

                        Żona:

                        L-ilmijiet tal-Unjoni taż-żoni IIa u IV

                        Sprattus sprattus

                        Sat-30 ta’ Ġunju 2017

                        Mill-1 ta’ Lulju 2017 sal-30 ta’ Ġunju 2018

                        (SPR/2AC4-C)

                        (SPR/2AC4-E)

                        Il-Belġju

                         376

                        1 828

                        (1)

                        TAC analitika

                        Id-Danimarka

                        29 755

                        144 711

                        (1)

                        Il-Ġermanja

                         376

                        1 828

                        (1)

                        Franza

                         376

                        1 828

                        (1)

                        In-Netherlands

                         376

                        1 828

                        (1)

                        L-Iżvezja

                        1 330

                        1 330

                        (1) (2)

                        Ir-Renju Unit

                        1 241

                        6 034

                        (1)

                        L-Unjoni

                        33 830

                        159 387

                        In-Norveġja

                         0

                        10 000

                        Il-Gżejjer Faeroe

                         0

                        1 000

                        (3)

                        TAC

                        33 830

                        170 387

                        (1)

                        Mingħajr preġudizzju għall-obbligu tal-ħatt l-art, il-qabdiet aċċessorji tal-merlangu jistgħu jikkonsistu f’mhux aktar minn 2 % tal-kwota ((OTH/ *2AC4C) għal qabdiet sat-30 ta’ Ġunju 2017; (OTH/*2AC4E) għal qabdiet mill-1 ta’ Lulju 2017 sat-30 ta’ Ġunju 2018). Fejn Stat Membru juża din id-dispożizzjoni għal speċi ta’ qabda aċċessorja f’dan is-sajd, ma tista’ tintuża l-ebda dispożizzjoni ta’ flessibbiltà bejn l-ispeċijiet minn dak l-Istat Membru fir-rigward tal-qabdiet aċċessorji ta’ dik l-ispeċi.

                        (2)

                        Inkluż iċ-ċiċċirell.

                        (3)

                        Jista’ jkun fihom sa 4 % ta’ qabdiet aċċessorji ta’ aringi

               “

               (e)Fit-tabella tal-opportunitajiet tas-sajd għal-laċċa kaħla u għal qabdiet aċċessorji assoċjati fiż-żona IIIa, in-nota f’qiegħ il-paġna (1) hija sostitwita b’dan li ġej:

               “(1)Mingħajr preġudizzju għall-obbligu tal-ħatt l-art, il-qabdiet aċċessorji tal-merlangu u tal-merluzz tal-linja sewda jistgħu jikkonsistu f’mhux aktar minn 5 % tal-kwota (OTH/ *03A.). Fejn Stat Membru juża din id-dispożizzjoni għal speċi ta’ qabda aċċessorja f’dan is-sajd, ma tista’ tintuża l-ebda dispożizzjoni ta’ flessibbiltà bejn l-ispeċijiet minn dak l-Istat Membru fir-rigward tal-qabdiet aċċessorji ta’ dik l-ispeċi.”.

               2.Fl-Anness ID tar-Regolament (UE) 2017/127, it-tabella tal-opportunitajiet tas-sajd għall-pixxispad fil-Mediterran tinbidel b’dan li ġej:

               “

                        Speċi:

                        Pixxispad

                        Żona:

                        Il-Baħar Mediterran

                        Xiphias gladius

                        (SWO/MED)

                        Il-Kroazja

                        Ċipru

                        Spanja

                        Franza

                        Il-Ġreċja

                        L-Italja

                        Malta

                        16

                        59

                        1 822,49

                        127,02

                        1 206,45

                        3 736,26

                        443,26

                        (1)

                        (1)

                        (1)

                        (1)

                        (1)

                        (1)

                        (1)

                        TAC analitika

                        L-Artikolu 3 tar-Regolament (KE) Nru 847/96 ma għandux japplika.

                        L-Artikolu 4 tar-Regolament (KE) Nru 847/96 ma għandux japplika.

                        L-Unjoni

                        7 410,48

                        (1)

                        TAC

                        10 500

                        (1) Din il-kwota tal-Unjoni tista’ tinqabad biss mill-1 ta’ April 2017 sal-31 ta’ Diċembru 2017.